**חוש הראייה**

**חשיבות חוש הראייה לאדם**

**⏴ במבט חדש לכיתה א**

**היקף יחידת הלימוד:** שיעור 1

**עמודים:** 17 - 18

# מטרות

* התלמידים יסבירו את החשיבות של חוש הראייה להתמצאות בסביבה.
* התלמידים יציינו כי חוש הראייה מאפשר לנו לקלוט מידע ולהגיב עליו וכן ליצירת תקשורת.
* התלמידים יסבירו שחוש הראיה מסייע לנו ליהנות וגם להתרחק מסכנות.

# היערכות לשיעור

* מטפחות/בנדנות/צעיפים בכמות מתאימה לחצי כיתה (הפעילות בזוגות).
* להכין כרטיסי מילים: **קולטים מידע, מידע, מגיבים**

**מהלך השיעור - ראו בעמודים הבאים.**

# מהלך השיעור: חשיבות חוש הראייה לאדם

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בחשיבות חוש הראיה ליצירת תקשורת ולהגנה מפני סכנות בסביבה.  עורכים דיון על חשיבות חוש הראייה - מבקשים מהתלמידים לשתף במקרים שבהם חוש הראייה סייע להם ליהנות מפעילות כלשהי או להתרחק מסכנה. |
| התנסות | מבצעים את המשימה **מדוע חוש הראיה חשוב לנו?,** עמוד 17.  מסתדרים בזוגות ויוצאים למרחב (חצר בית הספר, גינה סמוכה).   1. אחד מבני הזוג מבקש מחברו ללכת למקום מסוים במרחב (ברזיה, עץ, ספסל) ולחזור. מתחלפים בתפקידים. 2. אחד מבני הזוג מבקש מחברו ללכת לאותו המקום במרחב (ברזיה, עץ, ספסל) כשהפעם עיניו מכוסות. מתחלפים בתפקידים. 3. אחד מבני הזוג מבקש מחברו ללכת לאותו המקום במרחב (ברזיה, עץ, ספסל) כשהפעם עיניו מכוסות והוא מנחה אותו בדרכו. מתחלפים בתפקידים. 4. חוזרים לכיתה ומבקשים מהתלמידים לשתף בתחושותיהם בשעת הליכה ללא כיסוי עיניים ועם כיסוי עיניים ובעזרתו של חבר. |
| המשגה | חוזרים על השאלה מדוע חשוב לנו חוש הראייה**.**  קוראים את קטע המידע בעמוד 12.  תולים את כרטיסי המילים על הלוח ומחברים בעזרתן סיפור קצר. |
| יישום | **למידה בתנועה**  המורה מבצעת תנועות גוף ללא מילים, התלמידים עוקבים בעזרת העיניים ומחקים אותן: הרמת יד ימין/שמאל, משיכת האוזניים, מחיאת כף ללא קול, סיבוב במקום.  מבצעים יחד עם התלמידים את המשימה **קולטים מידע ומגיבים** בעמוד 18.   * מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים), עמוד 18 ולבצע את הפעילות המתוקשבת **קולטים מידע ומגיבים.** פעילות זו היא הגרסה הדיגיטלית של הפעילות בעמוד 18 בחוברת הלימוד בגרסת נייר. |
| סיכוםורפלקציה | מה למדתי על חשיבות חוש הראייה?  ערכו רשימה של תגובות המתרחשות בעקבות קליטת מידע באמצעות חוש הראייה.  כתבו סיפור קצר על אירוע שבו חוש הראייה עזר לכם במיוחד. לחלופין: לספר לחבר/ה על אירוע כזה.  כיצד למדנו ומה אהבתי בשיעור? |